Deg tagara n yixef-a, ad nefhem belli tamiḍrant n usugnan mačči d tamiḍrant tamaynut, acku seg zik ttmeslayen-d fell-as, yella-d usmeḍren ɣef tbadut-ines, d ayen i nwala deg kraḍ n talliyin n unerni n tbadut-is, deg tallit tamezwarut rran asugnan d anamek n wartillawt meḥsub asugnan ur yesɛi ara azal, deg tallit tis snat, rran asugnan d anamek n tillawt, fkan-as azal ugar n tillawt, ma deg tallit tis kraḍ tennulfa-d tmuɣli tatrart ɣer usugnan anda yal tamiḍrant fkan-as aẓayer imman. Asugnan bḍan-t ɣef tillawt d war tillawt yal yiwen s taɣult-is, deg tallit-a taneggarut tabn-d tbadut n usugnan i yuɣalen d anagraw n tugniwin n wallaɣ, nessegza-d amek amdan yettegmar-d tugniwin-a deg tudert-is.